laion/Wikipedia-Exotic huggingface dataset:
Brazil305

Brazil305 (בעברית: ברזיל-305) הוא אלבום האולפן הארבעה עשר של הזמרת-יוצרת האמריקאית גלוריה אסטפן. האלבום יצא לאור ב-13 באוגוסט 2020 על ידי חברות התקליטים קרסנט מון וסוני מיוזיק לטין. הסינגל הראשון מתוך האלבום "Cuando Hay Amor", יצא כבר ביוני 2020 על מנת לעזור בקידום שלו. גרסת הטארגט של האלבום הפכה לזמינה לרכישה מוקדמת כבר ביולי 2020. בשנת 2013, הוציאה אסטפן את האלבום המצליח The Standards. באלבום נכללו מבחר שירים הלוקחים מספר השירים האמריקאי הגדול. הוא היה מועמד לפרס גראמי בקטגוריית "אלבום הפופ הווקאלי העממי הטוב ביותר", במהלך טקס פרסי גראמי ה-56. בהמשך, חדלה מלהוציא סינגלים, עד שביוני 2020 הוציאה את "Cuando Hay Amor", שהפך לסינגל הראשון מתוך האלבום Brazil305. השיר זכה להצלחה וכבש את פסגת מצעד השירים הטרופיים הדיגיטליים. מידע על האלבום Brazil305 באתר MusicBrainz האלבום Brazil305 באתר Discogs האלבום Brazil305 באתר ספוטיפיי גלוריה אסטפן, אמיליו אסטפן, אפו ורדה Brazil305 by Gloria Estefan, Genius (באנגלית) Gloria Estefan – Cuando Hay Amor (באנגלית), נבדק ב-2020-07-22 Gloria Estefan - Brazil305 (CD), www.target.com (באנגלית) Release group “The Standards” by Gloria Estefan - MusicBrainz, musicbrainz.org The Standards - Gloria Estefan | Songs, Reviews, Credits | AllMusic (באנגלית אמריקאית), נבדק ב-2020-07-22 GRAMMY, www.bizjournals.com Gloria Estefan, Billboard
Oye Mi Canto!: Los Grandes Exitos

Oye Mi Canto!: Los Grandes Exitos (בעברית: תשמעו את השיר שלי!: ההצלחות הגדולות ביותר) הוא אלבום הלהיטים החמישי של הזמרת גלוריה אסטפן, אשר יצא בספטמבר 2006 על ידי אפיק רקורדס. בדומה לאלבום האוסף הקודם אלבום זה מכיל אוסף של שירים בספרדית מכל מיני שנים בקריירה של אסטפן. באירופה האלבום קיבל את השם Oye Mi Canto!: Los Grandes Éxitos. נכון ליולי 2007 האלבום מכר 27 אלף עותקים בארצות הברית. האלבום Oye Mi Canto!: Los Grandes Exitos באתר ספוטיפיי Gloria Estefan - Oye Mi Canto (Los Grandes Éxitos), Discogs (באנגלית)
Cuando Hay Amor

Cuando Hay Amor (באנגלית: When There Is Love, ובעברית: כשיש אהבה) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו הארבעה עשר שלה, Brazil305. השיר יצא לאור ב-12 ביוני 2020, כסינגל הראשון והפותח מתוך האלבום. השיר הגיע למקום הראשון במצעד השירים הטרופיים הדיגיטליים. במקור, היה צריך השיר לצאת בסתיו 2019, אך מסיבות לא ידועות צאתו נדחתה לקיץ 2020. השיר היה לשיר הסולו הראשון שהוציאה אסטפן מזה 7 שנים והוא מתפקד כסינגל הראשון והפותח מתוך אלבום האולפן הארבעה עשר שלה שיצא לאור באוגוסט 2020. בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-300 אלף השמעות. באותו תאריך בו יצא השיר כסינגל, הועלה הווידאו קליפ הרשמי שלו ליוטיוב. בקליפ ניתן לראות את אסטפן רוקדת סמבה דה רודה, ביחד עם קבוצת נשים ברזילאיות מכל הגילאים. הקליפ צולם בסלבדור שבברזיל ובו ניתן לראות את כל הקבוצה רוקדת ליד אגם שנמצא שם. נכון ליולי 2020, מונה הצפיות של הקליפ עומד על למעלה מ-2 מיליון צפיות. סרטון השיר "Cuando Hay Amor" באתר יוטיוב ניקולאס טובר, אנדריאה לופז, אמיליו אסטפן גלוריה אסטפן, אמיליו אסטפן, אפו ורדה Brazil305 by Gloria Estefan, Genius (באנגלית) Gloria Estefan – Cuando Hay Amor (באנגלית), נבדק ב-2020-07-22 Gloria Estefan, Billboard Claudia Arango Holguín, Gloria Estefan vuelve, así suena su nueva canción, www.elcolombiano.com, ‏2020-06-12 (בספרדית) Cuando Hay Amor, נבדק ב-2020-07-22 Gloria Estefan - Cuando Hay Amor (Official Video)
The Very Best of Gloria Estefan

The Very Best of Gloria Estefan (בעברית: הטוב ביותר של גלוריה אסטפן) הוא אלבום האוסף השישי של הזמרת גלוריה אסטפן אשר יצא ב-26 בספטמבר 2006 על ידי אפיק רקורדס. בדומה לאלבומי האוסף הקודמים של אסטפן האלבום מכיל אוסף של שירים בולטים לאורך הקריירה שלה אך בשונה מהאלבומים הקודמים האלבום מכיל אוסף של שירים באנגלית. רצועת הבונוס באלבום היא שיר שיצא בקרדיט של הלהקה של אסטפן מיאמי סאונד משין ושמו הוא "Doctor Pressure". מידע על האלבום The Very Best of Gloria Estefan באתר MusicBrainz מידע על האלבום The Very Best of Gloria Estefan באתר AllMusic האלבום The Very Best of Gloria Estefan באתר Discogs האלבום The Very Best of Gloria Estefan באתר ספוטיפיי Gloria Estefan - The Very Best Of, Discogs (באנגלית)
נערות הכבלים

נערות הכבלים (בספרדית: Las chicas del cable) היא סדרת טלוויזיה ספרדית ששודרה מאפריל 2017 עד יולי 2020 בשרתי נטפליקס. עלילתה מתרחשת בסוף שנות ה-20 של המאה ה-20 ומככבים בה אנה פרננדז, נדיה דה סנטיאגו, בלנקה סוארז ומגי סיוונטוס. העונה הראשונה, המורכבת משמונה פרקים, עלתה לראשונה בנטפליקס ברחבי העולם ב-28 באפריל 2017. העונה השנייה שודרה ב-25 בדצמבר 2017, העונה השלישית יצאה ב-7 בספטמבר 2018. העונה הרביעית שוחררה ב-9 באוגוסט 2019. המחצית הראשונה של העונה החמישית והאחרונה, שוחררה בנטפליקס ב-14 בפברואר 2020. המחצית השנייה של העונה החמישית והאחרונה שוחררה בנטפליקס ב-3 ביולי 2020. הסדרה מגוללת את התלאות שעברו נשים עובדות בספרד בשנות ה-20 ובמיוחד את המגבלות הקשות על זכויותיהן של נשים ספרדיות בחברה הנשלטת על ידי גברים. בשנת 1928 חברת תקשורת מודרנית מתחילה לפעול במדריד. הסדרה מספרת כיצד חייהן של ארבע נשים צעירות משתנים לאחר שהן מתחילות לעבוד בחברה זו, שמציעה להן שכר הגון וקצת עצמאות. כל אחת מהארבעה נקשרת בדרכים שונות למשפחות, לבני זוגם או לזכרונותיהם, אך הן מפתחות חברויות קרובות בקרב הקבוצה בעבודתן כטלפניות. Blanca Suárez (בלנקה סוארז)— אלבה רומרו / לידיה אגילר Yon Gonzalez luna (יון גונזאלס) — פרנסיסקו גומס Anna fernandez (אנה פרננדז)— קרלוטה רודריגז דה סניוסה Maggie Civantos (מגי סיוונטוס)— אנחלס וידאל Nadia De Santiago (נדיה דה סנטיאגו)— מריה אימקולדה "מרגה" סוארס Martiño Rivas (מרטינו ריבאס)— קרלוס סיפואנטס Anna Polvorosa ( אנה פולבורוסה)— שרה מיאן Sergio Mur (סרחיו מור) — מריו וידאל Borja Luna (בורחה לונה) — מיגל פסקואל Nico Romero (ניקו רומרו) — פבלו Iria Del Rio ( איריה דל ריו) — קרולינה Angela carmonta (אנחלה קרמונטה) — אליסה סיפואנטס אתר האינטרנט הרשמי של נערות הכבלים (בשפות מרובות) נערות הכבלים, ברשת החברתית פייסבוק נערות הכבלים, ברשת החברתית אקס (טוויטר) נערות הכבלים, ברשת החברתית אינסטגרם "נערות הכבלים", במסד הנתונים הקולנועיים IMDb (באנגלית) "נערות הכבלים", באתר נטפליקס "נערות הכבלים", באתר Rotten Tomatoes (באנגלית) "נערות הכבלים", במסד הנתונים הקולנועיים KinoPoisk (ברוסית) Ryan, Sarah (11 במאי 2017). "Netflix announces 400 new jobs in Europe and two new European original series". Netflix Media Center. Amsterdam. נבדק ב-22 ביוני 2018. {{cite web}}: (עזרה) Zaba, Yenia (31 במרץ 2016). "From the Director and Producers of Velvet and Gran Hotel, Comes the First Netflix Original Series Shot and Produced in Spain". Netflix Media Center. Amsterdam. נבדק ב-22 ביוני 2018. {{cite web}}: (עזרה) Roxborough, Scott (1 במרץ 2017). "Netflix Previews European Series 'Dark,' 'Suburra' and 'Cable Girls' in Berlin". The Hollywood Reporter. נבדק ב-1 במרץ 2017. {{cite journal}}: (עזרה) Rolfe, Pamela (13 ביולי 2017). "Netflix Orders 'Elite,' Its Second Original From Spain". The Hollywood Reporter. נבדק ב-13 ביולי 2017. {{cite journal}}: (עזרה) "'Cable Girls' Season 5: Netflix Release & What We Know So Far". What's on Netflix. 24 בנובמבר 2019. {{cite web}}: (עזרה)
רשת טריאנגולציה

בקרטוגרפיה, רשת טריאנגולציה היא רשת של נקודות, מדודות במדויק, הפרושות בשטח קרקעי ומסייעות לאתר בו נקודות בשיטת הטריאנגולציה. הנקודות, אותן ממקמים בדיוק של סנטימטרים, מסומנות בשטח באופן בולט ועמיד, כך שלא יהרסו באקראי. בארצות גדולות נהוג ליצור סרטים של משולשי טריאנגולציה, המקיפים את השטח, ומאפשרים ליצור בתוכו נקודות טריאנגולציה משניות. בשטחה של מדינת ישראל מצויות מאות אלפי נקודות בקרה כאלה. בעת האחרונה הוחל במעבר למדידה באמצעות תחנות GPS קרקעיות, שיחליפו את רשת הטריאנגולציה. כל נקודה ברשת הטריאנגולציה נקראת נקודת טריאנגולציה. ביצירת הרשת, ממקמים את הנקודות כך שמכל אחת מהן ניתן יהיה לראות לפחות שתי נקודות נוספות, כך שמודדים יוכלו לקבל את מיקומם המדויק במדידת מרחקם לשלוש הנקודות. במפה טופוגרפית נקודת טריאנגולציה מסומנת כמשולש שבתוכו נקודה, ולידו מספר ואות המציינים את מספרו הסידורי, ומספר המציין את הגובה המוחלט שלו. משמש למדידות וגם לאימות התמצאות בשטח בניווטים. רשת הטריאנגולציה בישראל משמשת לצורכי מיפוי והיא מחלקת את מדינת ישראל למשולשים בגדלים שונים שמהווים את בסיס המיפוי במדינת ישראל. משפט הסינוסים מאפשר לחשב את היחס בין האורכים של כל שני קטעים ברשת. בנוסף לכך ישנם שלושה בסיסים מדודים היטב, באורך של 3 קילומטרים, שמיקומם הוא בצמח, באורים ובבאר אורה. שני הבסיסים הראשונים נקבעו על ידי המנדט הבריטי בשנות העשרים של המאה העשרים והבסיס בבאר אורה נקבע על ידי המרכז למיפוי ישראל בשנות החמישים של המאה העשרים. מדינת ישראל מחולקת למשולשים בגדלים שונים: בדרגה הראשונה, אורך הבסיסים של המשולשים הם 20 עד 40 קילומטרים. דרגה זאת היא המדויקת ביותר. בישראל קיימים 344 משולשים מדרגה זאת. בדרגה השנייה, אורך הבסיסים הוא בין 10 עד 20 קילומטרים. בישראל יש 2,800 משולשים מדרגה זאת. בדרגה השלישית, אורך הבסיסים הוא 2 עד 10 קילומטרים. בישראל יש 30,000 משולשים מדרגה זאת. לכל בסיס מהדרגה הראשונה לנקודות הבסיס שלו חושבו נ.צ. מדויקים, אזימוט מדויק ונקודות גובה מדויקות, ומכל נקודת בסיס ניתן לחשב כל נקודה אחרת. ישנם משולשים שאורך הבסיס שלהם קטן מ-2 קילומטרים, סך הכול יש בישראל מאות אלפי נקודות בקרה. רשת הטריאנגולציה היא רשת בקרה אופקית המספקת נתונים של קואורדינטות (נ.צ.) ונקודות טריאנגולציה, להבדיל מרשת בקרה אנכית שהנקודות הבקרה ברשת מספקות נתוני גובה ביחס לגובה פני הים, נקודות אלה נקראות נקודות קבע (BM). נקודות טריאנגולציה נמדדות במכשיר מדידה הנקרא תאודוליט בשיטה הטריגונומטרית. נקודות קבע נמדדות במכשיר מדידה הנקרא מאזנת בשיטה הגאומטרית. כיום עובר המרכז למיפוי ישראל לתחנות GPS קרקעיות. ברשות המרכז נמצאות כבר כמה וכמה תחנות (מידע ניתן למצוא באתר המרכז למיפוי ישראל) בפריסה ארצית אשר אותן מנטר ובודק המרכז באופן קבוע. המרכז למיפוי ישראל - אתר האינטרנט של המרכז הנחיות המנהל כולל עדכונים ותוספות - בעמוד 31 כתובות ההנחיות כיצד לסמן נקודות בקרה http://www.jeepolog.com/forums/archive/index.php/t-21712.html
כתבן

כתבן (באנגלית: WordPad) הוא מעבד התמלילים הבסיסי שנכלל כמעט בכל הגרסאות של Microsoft Windows מ-Windows 95 ואילך. הכתבן, שהחליף את התמלילן ששווק עם Windows 1.0 – Windows 3.0, נחשב למתקדם יותר מפנקס הרשימות, ולפשוט יותר מ-Microsoft Word וממעבד התמלילים של חבילת Microsoft Works. בעוד שכתבן מגיע עם יכולות עיצוב והדפסת טקסט, כולל הגדרות גופן ותמיכה בטקסט מודגש, נטוי, צבעוני ומיושר, חסרות בו פונקציות כמו בודק איות, תזאורוס ותכונות לשליטה על עיצוב העמוד. כמו כן, התוכנה אינה כוללת תמיכה בהערות שוליים ובהערות קצה. למרות שאינה יכולה ליצור אותן, התוכנה יכולה לקרוא, לעבד ולשמור על תכונות רבות נוספות של הפורמט הטבעי של התוכנה - תבנית טקסט עשיר (RTF), כגון טבלאות, כתב מחוק, כתב עילי ותחתי, צבעים "נוספים", צבעי רקע טקסט, רשימות ממוספרות, הזנה ימנית ושמאלית, קישורי URL, ומרווח שורות גדול מ-1. אחד היתרונות שלו הוא שימוש נמוך במשאבים, פשטות ומהירות. הדבקה ממסמך HTML אל תוך הכתבן, ממירה באופן אוטומטי את רוב התוכן ל-RTF (דבר שתלוי בחלקו בדפדפן האינטרנט שממנו הועתק הטקסט). תוכנת הכתבן מתאימה לכתיבת הערות, טיוטות, מכתבים וסיפורים, ומותאמת לשימוש בטאבלטים, מחשבים ניידים וטלפונים חכמים שונים. על כן, התוכנה אינה מתאימה לשימושים מסחריים הנשענים על גרפיקה כבדה. ניתן להזין תו שאינו במקלדת לתוכנה על ידי הקלדת הקוד ההקסדצימלי שלו ב-Unicode ביחד עם Alt+X . באופן דומה ניתן להעביר את הקוד של תו מיישום אחר על ידי העתקתו לכתבן ביחד עם Alt+X. למרות ש-RTF הוא הפורמט הטבעי של התוכנה, היא אינה תומכת בתכונות הכלולות בפורמט RTF ממסמכים שנוצרו על ידי וורד החל מגרסה 2007 ואילך. בגרסה ששוחררה עבור Windows XP נוספה תמיכה מלאה ביוניקוד, מה שאיפשר לה לתמוך במספר שפות, אך UTF-16 / UCS-2 Big Endian אינו נתמך. ניתן גם לפתוח קבצים שנוצרו על ידי מיקרוסופט וורד עד גרסה 2003, אם כי עשויות להתגלות בעיות תאימות בין הפורמטים. כמו כן, בניגוד לגרסאות קודמות, היא לא יכולה לשמור קבצים בפורמט .doc (רק .txt ו-.rtf). קבצים שנשמרו כטקסט Unicode מקודדים כ-UTF-16 LE. למען האבטחה, Windows XP Service Pack 2 וגרסאות מאוחרות יותר של Windows וחבילות השירות שלה הפחיתו את התמיכה בפתיחת קובצי WRI ששימשו את התמלילן הישן יותר. הגרסה ששוחררה עבור Windows XP Tablet PC Edition SP2 ועבור Windows Vista כוללת זיהוי דיבור, המאפשר למשתמש להכתיב לתוכנה מה שירצה. בגרסאות Windows אלה ומאוחרות יותר, ניתן להתקין הרחבות המאפשרות לדוגמה בדיקת איות ודקדוק. כמו כן, במערכות מויסטה ואילך, הושמטה לחלוטין התמיכה בפתיחת מסמכי וורד ישנים (.doc), הן בגלל בעיות תאימות שונות והן בגלל סיכוני אבטחה. לצורך צפייה במסמכי וורד, הן ישנים והן חדשים, מיקרוסופט המליצה על Microsoft Word Viewer שהופץ בחינם. הגרסה ששוחררה עבור Windows 7 כללה אפשרות לפתיחת מסמכים שנוצרו בתוכנות OpenOffice לגרסאותיהן, וכן הציגה ממשק משתמש חדש בסגנון Ribbon בדומה לממשק שהוצג בגרסאות Microsoft Office מ-2007 ואילך. בספטמבר 2023 נודע כי מיקרוסופט תפסיק את עדכוני התוכנה של תוכנת הכתבן, ותסיר אותה מהגרסאות הבאות של Windows. "Microsoft Security Bulletin MS09-010 - Critical". Microsoft.com. אורכב מ-המקור ב-1 בספטמבר 2009. נבדק ב-2017-01-10. {{cite web}}: (עזרה) Thurrott, Paul (6 באוקטובר 2010). "Windows 7 Feature Focus: Scenic Ribbon, Paint and WordPad". Supersite for Windows. Penton Media. אורכב מ-המקור ב-13 במרץ 2013. נבדק ב-3 באפריל 2013. {{cite web}}: (עזרה) מיקרוסופט הורגת את WordPad "כתבן", באתר גיקטיים
הדיוויזיה השביעית (האימפריה הגרמנית)

הדיוויזיה השביעית (בגרמנית: 7. Division) הייתה דיוויזיה של צבא הקיסרות הגרמנית. הדיוויזיה לחמה במלחמת אוסטריה–פרוסיה, מלחמת צרפת–פרוסיה ובמלחמת העולם הראשונה, ופורקה עם סיומה. הדיוויזיה הוקמה במגדבורג בנובמבר 1816 כחטיבה, וב-5 בספטמבר 1818 הפכה לדיוויזיה ה-7. חיילי הדיוויזיה גויסו מפרובינציית סקסוניה, ובפרט מאזור מגדבורג. בשנת 1866 לחמה הדיוויזיה במלחמת אוסטריה–פרוסיה והשתתפה בקרב קניגרץ, ובמלחמת צרפת-פרוסיה היא לחמה בקרבות בומון, סדאן והמצור על פריז. עם פרוץ מלחמת העולם הראשונה באוגוסט 1914 הייתה הדיוויזיה חלק מהקורפוס ה-4 בפיקוד פרידריך זיקסט פון ארמין, אשר היה חלק מהארמייה הראשונה. הדיוויזיה נטלה חלק בקרבות מונס, לה קאטו ובקרב על המארן. בשנת 1915 נטלה הדיוויזיה חלק בקרב ארטואה השני ובקרב ארטואה השלישי, ולאחר מכן לחמה בקרב לוס, ובשנת 1916 היא לחמה במהלך הקרב על הסום. בשנת 1917 היא לחמה בקרב אראס, קרב מסין ובקרב פשנדל, ובשנת 1918 היא לחמה במתקפת האביב הגרמנית ולאחר מכן השתתפה בלחימה כנגד מתקפת מאה הימים של מדינות ההסכמה. לאחר המלחמה חזרה הדיוויזיה לגרמניה, וב-20 ביוני 1919 פורקה הדיוויזיה. אדולף אדוארד פון תילה (1830–29 במרץ 1838) אוגוסט, נסיך וירטמברג (6 באפריל 1854–4 באוגוסט 1856) קרל אברהרד הרווארת פון ביטנפלד (5 באוגוסט 1856–11 ביוני 1860) אלברכט פון זידוב (12 ביוני 1860–12 במרץ 1861) וילהלם פון שמידט (13 במרץ 1861–14 באפריל 1862) בוגיסלב פון צ'יסילסקי (15 באפריל 1862–10 בנובמבר 1862) קונסטנטין ברנהרד פון ווייץ-רץ (24 בינואר 1863–16 באוקטובר 1864) אדוארד פון פרנצ'קי (21 בנובמבר 1864–10 ביולי 1870) יוליוס פון גרוס (11 ביולי 1870–22 בספטמבר 1873) ריכרד פון מירוס (27 במרץ 1874–14 באוקטובר 1874) לואיס פון רוטמלר (15 באוקטובר 1874–24 במאי 1875) קרל יוהאן פון שמידט (25 במאי 1875–25 באוגוסט 1875) גוסטב פון שטילה (28 באוקטובר 1875–17 באוגוסט 1881) לודוויג פון זלמות (18 באוקטובר 1881–2 ביולי 1887) אדוארד פון ינה (16 במאי 1891–18 בדצמבר 1893) יוהנס פון דיטינגר (22 בדצמבר 1893–21 במרץ 1895) ורנר אוטו (19 באפריל 1896–14 ביוני 1899) קונרד פון הוגו (15 ביוני 1899–25 במרץ 1902) ארמנד ליאון פון ארדן (1 באפריל 1902–14 באפריל 1904) פרידריך פון ברנהרדי (24 באפריל 1904–19 בדצמבר 1907) אדולף פון אופן (19 בדצמבר 1907–4 בנובמבר 1911) בוגיסלב פון שוורין (5 בנובמבר 1911–1 באפריל 1913) יוהנס רידל (2 באפריל 1913–24 בנובמבר 1916) הנס פון דר אש (24 בנובמבר 1916–3 בנובמבר 1918) קרל נהבל (4 בנובמבר 1918–26 בינואר 1919) יוהנס פון מלאכובסקי (27 בינואר 1919–21 בפברואר 1919) קרל פון שטומף (22 בפברואר 1919–20 ביוני 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. מדיה וקבצים בנושא הדיוויזיה השביעית בוויקישיתוף
תאודוסיו השני, דוכס ברגנסה

תאודוסיו השני, דוכס ברגנסה השביעי (בפורטוגזית: Teodósio II, Duque de Bragança‏; 28 באפריל 1568 – 29 בנובמבר 1630) היה אציל פורטוגזי ואביו של ז'ואאו הרביעי, מלך פורטוגל. הוא היה ידוע בנאמנותו לפיליפה הראשון, מלך פורטוגל. תאודוסיו נולד ב-28 באפריל 1568 באלנטז'ו, לז'ואאו הראשון, דוכס ברגנסה השישי ולקתרינה, דוכסית ברגנסה, בתם של דוארטה, דוכס גימרייש הרביעי ואיזבלה מברגנסה, דוכסית גימרייש. בילדותו, תאודוסיו הובא לבית המלוכה תחת סבשטיאו, מלך פורטוגל. המלך אהב אותו מאוד ובשנת 1578 התעקש לקחת אותו לאפריקה במשלחת נגד מלך מרוקו. המערכה הצבאית הזו נכשלה. במהלך קרב אל-קסר אל-כביר, תאודוסיו נשאר לצדו של מלכו עד שהמצב נהיה מסוכן ביותר. ואז, סבסטיאן הורה למשרתים לקחת את הילד בן העשר למקום מבטחים מאחורי הקווים. תאודוסיו לא שמח להישאר בצד וברח בהזדמנות הראשונה. תאודוסיו לקח סוס ורכב לקווי החזית של הקרב, ובסופו של דבר, כמו רבים אחרים, הוא נפצע ונלקח בשבי. בפורטוגל אביו ז'ואאו הציע הון כופר על יורשו. הוא גם ביקש מפליפה השני, מלך ספרד לכתוב למלך מרוקו כדי לחסוך את חייו של תאודוסיו הצעיר. לא היה צורך בבהלה כזו. לאחר שהורשם מסיפור אומץ ליבו בקרב, מלך מרוקו נתן לילד ללכת, בבטחה וללא כופר, באוגוסט 1579. בינתיים בפורטוגל המצב היה אי שקט. עם היעלמותו של המלך סבסטיאן בקרב, המלך החדש היה הקרדינל אנריקה, מלך פורטוגל, זקן חסר ילדים. תאודוסיו היה בנם של אינפנטה קתרינה, אישה שאפתנית שעם בעלה הדוכס מברגנסה שאפה לכס המלוכה. פליפה השני, מלך ספרד, שאף גם הוא לכס המלכות הפורטוגלי, והשתמש בכל האמצעים כדי להרחיק את תאודוסיו הצעיר (נינו של המלך מנואל הראשון ואיום אפשרי) מחוץ למדינה. רק כאשר הבטיח לעצמו את הכתר בבטחה, איפשר פליפה השני מספרד, שהפך לפיליפה הראשון מפורטוגל, את חזרתו של הילד. תאודוסיו הפך לדוכס בשנת 1583 לאחר מותו של אביו וגדל להיות משרת נאמן של מלך ספרד של פורטוגל. הוא הגן על ליסבון מפני התקפות של מועמד אחר (אנטוניו, אב המנזר של קראטו) והיה אחראי לביטחון הממלכה במשך שנים רבות. בהכרה בנאמנות זו, העניק לו פיליפה הראשון עוד אדמות ותארים. ב-29 בנובמבר 1630 מת תאודוסיו באלנטז'ו, ובנו ז'ואאו השני, דוכס ברגנסה השמיני ירש את תאריו. ב-17 ביוני 1603 תאודוסיו התחתן עם אנה דה ולאסקו אי גירון, בתו של חואן פרננדז דה ולאסקו, דוכס פריאס החמישי ומריה טלס-גירון, ממנה נולדו לו ילדים: ז'ואאו הרביעי, מלך פורטוגל (1604–1656) דוארטה מברגנסה (1605–1649), לורד וילה דו קונדה קתרינה מברגנסה (1606–1610) אלכסנדר מברגנסה (1607–1637) מדיה וקבצים בנושא תאודוסיו השני, דוכס ברגנסה בוויקישיתוף
פנייפה

פנייפה (בהונגרית: Fenyőfő) הוא כפר קטן במחוז גיור-מושון-שופרון, שבצפון-מערב הונגריה. כמו כפרים רבים באירופה גם בפנייפה מספר התושבים נמצא בירידה. כך, בשנת 1990 חיו בכפר 167 תושבים, ובשנת 2019 רק 104 תושבים. בפנייפה חיו חמישה יהודים בשנת 1880 ושלושה נרשמו בשנת 1930. מדיה וקבצים בנושא פנייפה בוויקישיתוף אתר האינטרנט הרשמי של פנייפה (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
פיאט 6640A

פיאט 6640A (באיטלקית : Fiat 6640A, קרוי גם : Fiat 6640 AMDS, Fiat 6640G, Fiat Iveco Type 6640 A G ) הוא כלי רכב אמפיבי מתוצרת קונצרן הרכב האיטלקי פיאט (בשנים מאוחרות יותר איווקו, חברה בת של "פיאט") שיוצר בין השנים 1973–1952 באיטליה פיאט הייתה היצרנית העיקרית של כלי רכב צבאיים על גלגלים באיטליה בשנות ה-80 של המאה ה-20, כך שכאשר ההגנה האזרחית האיטלקית ומכבי האש האיטלקיים ("Vigili del Fuoco" (אנ')) פרסמו מכרז לרכב אמפיבי, "פיאט" הציעה באופן טבעי את הרכב. לגוף הדגם יש צורת סירה, כאשר החלק הקדמי והאחורי מוטה ב-45 מעלות. צוות : 1 + 1. שטח תא הצוות במרכז. במרכז תא הצוות חלונות ומראות. בלוק המנוע מלפנים. מנוע דיזל. מנוע הנעה כפולה 4x4. חלק הובלת המטען מאחור. קפיצים ובולמי זעזועים הידראוליים. ניתן לכסות את תא הצוות במקביל לתא המטען האחורי על ידי ברזנט המונח על עמודי עמוד. רדיוס המפנה ליבשה הוא 7.50 מטר. טווח : 750 ק"מ (ביבשה), 60 ק"מ (במים). המעטפת של "פיאט 6640A" עשויה אלומיניום מרותך לחלוטין בעובי מקסימלי של 4 מ"מ. אביזרים : פנסים כפולים מותקנים בחלק הקדמי השמאלי והימני של מכסה המנוע. מראות גדולות מותקנות בחלק הקדמי השמאלי והימני של כיסוי המנוע. ברגע שהרכב צף, ניתן להניע את הרכב על ידי גלגליו או באמצעות מדחף בעל ארבעה להבים הממוקם בחלק האחורי של הגלגלת. "פיאט 6640A" בשרות מכבי האש האיטלקיים "פיאט 6640A" בשרות מכבי האש האיטלקיים "פיאט 6640A" בשרות מכבי האש האיטלקיים "פיאט 6640A" בשרות מכבי האש האיטלקיים כלי רכב אמפיבי מדיה וקבצים בנושא פיאט 6640A בוויקישיתוף פיאט 6640A, סרטון באתר יוטיוב "פיאט 6640A" - תיאור הרכב (צרפתית) armyrecognition.com/europe/Italie/vehicules_a_roues/Fiat_Type_6640/Fiat_Type_6640A "פיאט איווקו 6640A" - תמונה pinterest.co.uk/pin/411657222187317390
גייראסונפה

גייראסונפה (בהונגרית: Győrasszonyfa) הוא כפר במחוז גיור-מושון-שופרון, שבצפון-מערב הונגריה. כמו כפרים רבים באירופה גם בבקונסנטלאסלו מספר התושבים נמצא בירידה. כך, בשנת 1990 חיו בכפר 560 תושבים, ובשנת 2019 רק 485 תושבים. בגייראסונפה חיה קהילה יהודית ובמקום היה בית כנסת, בית ספר ובית קברות יהודי. בית הקברות שופץ בשנת 2013. מדיה וקבצים בנושא גייראסונפה בוויקישיתוף אתר האינטרנט הרשמי של גייראסונפה (בהונגרית) (בהונגרית) נתוני הכפר באתר הלמ"ס ההונגרי היסטוריית גייראסונפה בית הקברות היהודי בגייראסונפה חגיגות גייראסונפה ושיפוץ בית הקברות היהודי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
על המשמר (סרט)

על המשמר (באנגלית: On the Double) הוא סרט קומדיה אמריקאי משנת 1961 עם דני קיי ודנה ווינטר בתפקידים הראשיים. דני קיי משחק בתפקיד כפול - חייל אמריקאי פשוט וגנרל בריטי. העלילה מתרחשת בתקופת מלחמת העולם השנייה בלונדון וברלין. דני קיי מחליף דמויות רבות במשך הסרט, בריטים וגרמנים. פירוש שם הסרט באנגלית הוא - מיד ובזריזות, מילים שנאמרות בסיום כל פקודה צבאית. השירים בסרט נכתבו על ידי סילביה פיין (אשתו של קיי). טוראי ארני ויליאמס (דני קיי) מוצב בבסיס צבאי בבריטניה בימים לפני הפלישה לנורמנדיה. יש לו כשרון חיקוי יוצא מן הכלל, ומחקה להפליא את המפקד הבכיר גנרל מקנזי-סמית' (דני קיי) שעוטה רטייה שחורה על עינו. הוא מנסה לברוח מהבסיס מחופש לגנרל אך נתפס ומועבר למעצר ולמשפט צבאי. גנרל מקנזי-סמית' הוא מהמפקדים הבכירים של כח הפלישה והגרמנים בעזרת משתפי פעולה בריטים מנסים לחסלו. קולונל סומרסט (וילפריד הייד-וייט) מציע למנות לו כפיל על מנת לשמור על ביטחונו ולהסוות את פעולותיו בקשר לפלישה. הוא מציע את ארני. בקטע משעשע מחקה ארני את מקנזי ו"מינויו" מאושר ונשמר בסוד. מקנזי-סמית' הוא נשוי ורודף נשים. בלילה הראשון מגיעה הנהגת שלו, סרג'נט סטנהופ (דיאנה דורס) ורוצה לקיים אתו יחסים. באותו רגע מגיעה מקנדה, ליידי מרגרט מקנזי-סמית' (דנה ווינטר), אשתו של הגנרל. ארני מסלק את הנהגת אבל מרגרט מזהה אותו ככפיל. למרות זאת היא מתחילה לחבב אותו. מסתבר שברצונה להתגרש בגלל בגידותיו של בעלה הגנרל. ארני בתפקיד הגנרל ומרגרט מוזמנים לנשף הגדוד הסקוטי והגרמנים רוצים לחסלו. את המצב מצילו דודתו ויויאן (מרגרט רתרפורד) שמבחינה שהוא אינו הגנרל האמיתי ומתחילה במהומה גדולה שמאפשרת לזוג לברוח. ארני נקרא לישיבה דחופה. ברכב נמצאים הנהגת סטנהופ וקפטן פטרסון (אלן קת'בסטון) ששניהם משתפי פעולה עם הגרמנים. הם חוטפים אותו והוא מועבר לצוללת גרמנית ומגיע לחקירה בגסטפו. הגרמנים משוכנעים שהוא הגנרל האמיתי ואינם יודעים ש מקנזי-סמית' נהרג כשמטוסו הופל מעל תעלת למאנש. לבסוף הוא "מגלה" להם את הסיסמה, המקום וזמן הנחיתה. הגרמנים יודעים שזה יעיק על מצפונו ומשאירים לידו אקדח כדי שיתאבד. כשנכנס החוקר, יורה בו ארני ומתחיל לברוח. הגרמנים רודפים אחריו והוא מחליף כל פעם צורה. בפעם אחת הוא מתחפש להיטלר וחולף על פניו של הפיהרר שתמה לראות אחד כמוהו. הוא מגיע לקברט ומופיע בקטע בסגנון של מרלן דיטריך. לבסוף הוא נכנס לשירותים, מהמם טייס, לובש את מדיו ומובל עם חבריו למפציץ שטס מעל בריטניה, שם הוא צונח ונעצר כגרמני. הוא מובא לחקירה בידי קצין ומראה לו רשימה של משתפי פעולה בריטיים שגנב מהגסטפו. שמו של הקצין הזה מופיע ברשימה. הקצין קורע את הרשימה, מאשים אותו כבוגד ומעמיד אותו לפני כיתת יורים. ברגע האחרון מציל אותו קולונל סומרסט. לבסוף מגיע יום הניצחון, כולם חוגגים בלונדון כולל ארני ומרגרט. "על המשמר", במסד הנתונים הקולנועיים IMDb (באנגלית) "על המשמר", באתר נטפליקס "על המשמר", באתר AllMovie (באנגלית) "על המשמר", באתר Rotten Tomatoes (באנגלית) "על המשמר", במסד הנתונים הקולנועיים KinoPoisk (ברוסית) על המשמר, באתר TCM
Real Love (שיר של קלין בנדיט וג'ס גלין)

"Real Love" (בעברית: אהבה אמיתית) הוא סינגל של להקת המוזיקה האלקטרונית הבריטית קלין בנדיט והזמרת-יוצרת הבריטית ג'ס גלין. השיר יצא ב-16 בנובמבר 2014 כסינגל משותף, הלקוח מהמהדורה המיוחדת של אלבומה של הלהקה, New Eyes ואלבומה של גלין, I Cry When I Laugh. השניים שיתפו פעולה בעבר ב-Rather Be. לאחר ההצלחה הגדולה של Rather Be, הם החליטו לשתף פעולה בשנית. השיר יצא ב-16 בנובמבר 2014 להורדה דיגיטלית. במצעד הסינגלים הבריטי, השיר נכנס מיד אל המקום השני, והפך ללהיט השלישי של קלין בנדיט והרביעי של גלין שנכנס לעשירייה הראשונה. נכון לנובמבר 2016, מכירות הסינגל בבריטניה עומדות על מעל ל-682,000 עותקים. השיר נכנס ל-40 השירים הראשונים במספר מצעדי מדינות באירופה, והצליח להגיע למקום השני גם בגרמניה, ולמקום ה-13 באוסטרליה. בשנת 2015 הוא פורסם ברדיו הדאנס האמריקאי והגיע בשיאו למקום ה-20 במצעד שירי הדאנס קלאב. בישראל, הגיע השיר למקום הראשון במצעד הבינלאומי של מדיה פורסט. הווידאו קליפ של השיר פורסם ב-20 באוקטובר 2014 וזכה למעל ל-90 מיליון צפיות, נכון ליולי 2020. סרטון השיר "Real Love" באתר יוטיוב "Real Love: Clean Bandit & Jess Glynne: Amazon.co.uk: MP3 Downloads". "Clean Bandit premiere brand new single 'Real Love' with Jess Glynne". Digital Spy. באוקטובר 2014. {{cite web}}: (עזרה) "Band Aid 30's Do They Know It's Christmas goes straight in at Number 1". officialcharts.com. נבדק ב-17 בפברואר 2015. {{cite web}}: (עזרה) "Clean Bandit & Jess Glynne - Real Love [Official Video]". YouTube. 20 באוקטובר 2014. {{cite web}}: (עזרה)